Συντεταγμένες: 28°22′37″N 83°48′25″E﻿ / ﻿28.377°N 83.807°E﻿ / 28.377; 83.807

Το ιερό βουνό Ματσαπουτσάρε από το Γκάντρουκ
Το **Γκάντρουκ** (Ghandruk) είναι χωριό (Επιτροπή Ανάπτυξης του Χωριού Γκάντρουκ) στην Περιφέρεια Κάσκι της Ζώνης Γκαντάκι, στη δυτική περιφέρεια του βόρειου-κεντρικού Νεπάλ. Στην απογραφή του 1991 είχε πληθυσμό 4.748 ατόμων σε 1.013 νοικοκυριά. Στην πλειοψηφία τους οι κάτοικοι Γουρούνγκ είναι ανιμιστές και βουδιστές. Το Γκάντρουκ είναι δημοφιλής τόπος για ορεινή πεζοπορία (trekking) στην οροσειρά της Αναπούρνα ιδιαίτερα στην Κατασκήνωση Βάσης της Αναπούρνα, με εύκολα σχετικά μονοπάτια και δυνατότητες διαμονής. Από το Γκάντρουκ μπορεί να δει κανείς τις κορυφές της Αναπούρνα, ανάμεσά τους το ιερό βουνό Ματσαπουτσάρε και το Χιουντσούλι.

Γεωγραφία
---------

Το Γκάντρουκ βρίσκεται σε βόρειο πλάτος 28° 12' 57" N - 28° 15' και ανατολικό μήκος μήκος 83° 59' 42" - 84° 2' σε απόσταση μιας ημέρας δρόμου από το Μπιρεθάντι. Το υψόμετρο ποικίλει από 1.000 μ. στο Μπιρεθάντι έως τα 2.050 μ. Οι δυτικές πλαγιές της οροσειράς της Αναπούρνα στις οποίες βρίσκεται το χωριό βλέπουν ανατολικά και εκτείνονται κατά μήκος της όχθης του ποταμού Μόντι. Η περιοχή της επιτροπής ανάπτυξης του χωριού εκτείνεται βόρεια έως τα χωριά Ντάνζινγκ και Σίκα και νότια έως τα χωριά Μόντι Ντόβαν και Σόντι Κόλα. Οι βουνοκορφές προς το Γκορεπάνι και από το Γκορεπάνι έως το Ουλέρι είναι καλυμμένες με πυκνά δάση.

Κοινωνία
--------

Οι Γκουρούνγκ του Γκάντρουκ συσπειρώνονται γύρω από δύο διαφορετικές ομάδες, γνωστές ως *τσαρ τζατ* και *σορά τζατ*. Η *τσαρ τζατ* θεωρείται κοινωνικά ανώτερη και ο γάμος επιτρέπεται μόνο ανάμεσα σε δεύτερα εξαδέλφια.

Θρησκεία
--------

Οι κάτοικοι του χωριού αλλά και της ευρύτερης περιοχής είναι εκ φύσεως ανιμιστές και ασκούν τον σαμανισμό (Ντάμι Τζάκρι). Ο πνευματικός ηγέτης του χωριού είναι επιφορτισμένος με το καθήκον της συστηματικής και προσεκτικής λατρείας. Οποιαδήποτε αδιαφορία ή λάθος στην εκτέλεση των καθηκόντων του, πιστεύεται ότι προκαλεί την οργή της θεότητας Μέσρουμ Μπαράχα, κάτι που μπορεί να προκαλέσει ατυχίες και φυσικές καταστροφές. Ο Μέσρουμ Μπαράχα είναι η προστάτιδα θεότητα του χωριού.

Φωτοθήκη
--------

* Ορεινό μονοπάτι προς το ΓκάντρουκΟρεινό μονοπάτι προς το Γκάντρουκ
* Η είσοδος στο χωριόΗ είσοδος στο χωριό
* Ιερό αφιερωμένο στην προστάτιδα θεότηταΙερό αφιερωμένο στην προστάτιδα θεότητα
* Χαρακτηριστική αρχιτεκτονική του χωριούΧαρακτηριστική αρχιτεκτονική του χωριού
* Η Αναπούρνα από το Γκάντρουκ Η Αναπούρνα από το Γκάντρουκ

Παραπομπές - σημειώσεις
-----------------------

1. ↑  cbs.gov.np/image/data/Population/VDC-Municipality%20in%20detail/VDC\_Municipality.pdf.
2. ↑  «Nepal Census 2001». *Nepal's Village Development Committees*. Digital Himalaya. Αρχειοθετήθηκε από το πρωτότυπο στις 12 Οκτωβρίου 2008. Ανακτήθηκε στις 30 Σεπτεμβρίου 2008.
3. 1 2  Banskota, K.· Sharma, B. (1995). *Tourism for Mountain Community Development: Case Study Report on the Annapurna and Gorkha Regions of Nepal*. Discussion Paper Series No MEI 95/11. Katmantu: International Centre for Integrated Mountain Development. σελ. 67, 108-109.  Text "ISSN" ignored (βοήθεια)
4. ↑  Kunwar, Ram Bahadur (2004). «Meshroom Varah of Ghandruk». *Ancient Nepal* (155): 6–9.. Ανακτήθηκε στις 21/03/2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκάντρουκ** |

* UN map of the municipalities of Kaski District Αρχειοθετήθηκε 2020-07-06 στο Wayback Machine.
* Nepal Village Αρχειοθετήθηκε 2018-02-13 στο Wayback Machine. φωτογραφικό υλικό από τη θέα του Γκάντρουκ.
* Nepalese Culture, Society and Tourism: Ghandruk: A Socio-cultural Study

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235259224
* GND: 7576265-1

 |

 |